turjo4nis/wikipedia-bn-dump-20250701 huggingface dataset:
ম্যাড ম্যাক্স

ম্যাড ম্যাক্স জর্জ মিলার পরিচালিত ১৯৭৯ সালের অস্ট্রেলীয় বিজ্ঞান কল্পকাহিনিমূলক মারপিটধর্মী চলচ্চিত্র। ছবিটিতে নাম ভূমিকায় অভিনয় করেছিলেন মেল গিবসন। ছবিটির কাহিনি লিখেছেন মিলার, জেমস ম্যাকুসল্যান্ড, ও বায়রন কেনেডি। মাত্র ৩০০,০০০ অস্ট্রেলীয় ডলারে নির্মিত এই ছবিটি সারা বিশ্বে ১০০ মিলিয়ন অস্ট্রেলীয় ডলারের ব্যবসা করে। ১৯৯৯ এর দি ব্লেয়ার উইচ প্রজেক্ট নির্মিত হওয়ার পূর্বে ম্যাড ম্যাক্সই ছিল আয়-ব্যয় এর আনুপাতিক হিসাবে সবচেয়ে ব্যবসা সফল ছবি।

ছবিটির কাহিনী মূলতঃ প্রলয় পরবর্তী (post-apocalyptic) অরাজক পরিস্থিতি নিয়ে। উত্তর আমেরিকাতে এটি ১৯৮০ সালে মুক্তি পায়। ম্যাড ম্যাক্স ধারাবাহিকের আরো তিনটি ছবি নির্মিত হয় - ম্যাড ম্যাক্স টু (১৯৮২), বিয়ন্ড থান্ডারডোম (১৯৮৫) ও ম্যাড ম্যাক্স: ফিউরি রোড (২০১৫)।

তথ্যসূত্র

বহিঃসংযোগ
 

১৯৭৯-এর চলচ্চিত্র
১৯৭০-এর দশকের বিজ্ঞান কল্পকাহিনিমূলক চলচ্চিত্র
১৯৭০-এর দশকের মারপিটধর্মী চলচ্চিত্র
অস্ট্রেলীয় চলচ্চিত্র
অস্ট্রেলীয় পথ চলচ্চিত্র
অস্ট্রেলীয় বিজ্ঞান কল্পকাহিনিমূলক মারপিটধর্মী চলচ্চিত্র
জর্জ মিলার পরিচালিত চলচ্চিত্র
পরিচালনায় অভিষেক চলচ্চিত্র
ম্যাড ম্যাক্স চলচ্চিত্র
ওয়ার্নার ব্রসের চলচ্চিত্র
ভবিষ্যতের পটভূমিতে চলচ্চিত্র
মেলবোর্নে ধারণকৃত চলচ্চিত্র
১৯৭০-এর দশকের ইংরেজি ভাষার চলচ্চিত্র
বিশ্বরেকর্ডধারী
সাকি (দ্ব্যর্থতা নিরসন)

সাকি বলতে নিম্নের কোন বিষয় বোঝানো হতে পারে:
 সাকি (লেখক), ইংরেজ লেখক হেক্টর হিউ মানরোর ছদ্মনাম।
 সাকি (মদ) নামক জাপানী মদ।
 সাকি (সাকী) পানীয় পরিবেশনকারী তরুন বা তরুনী।
 জোনায়েদ সাকি বাংলাদেশী রাজনীতিবিদ
কুর্ট গ্যোডেল

কুর্ট গ্যোডেল () (২৮শে এপ্রিল, ১৯০৬, ব্যর্‌নো, তৎকালীন অস্ট্রিয়া-হাঙ্গেরি, বর্তমান চেক প্রজাতন্ত্র – ১৪ই জানুয়ারি, ১৯৭৮, প্রিন্সটন, নিউ জার্সি, যুক্তরাষ্ট্র) একজন অস্ট্রীয়-মার্কিন যুক্তিবিদ, গণিতবিদ, ও গণিতের দার্শনিক।

গ্যোডেল ইতিহাসের অন্যতম গুরুত্বপূর্ণ যুক্তিবিদ। তার কাজ বিংশ শতাব্দীর বৈজ্ঞানিক ও দার্শনিক চিন্তাধারায় অসামান্য প্রভাব ফেলে। গ্যোডেলের সমসাময়িক গণিতবিদ বার্ট্রান্ড রাসেল, আলফ্রেড নর্থ হোয়াইটহেড ও ডাভিড হিলবের্ট যুক্তিবিজ্ঞান ও সেটতত্ত্বের সাহায্যে গণিতের ভিত্তি অনুধাবন করার চেষ্টা করছিলেন।

গ্যোডেল তার দুটি অসম্পূর্ণতা উপপাদ্যের জন্য বিখ্যাত, যেগুলো তিনি মাত্র ২৫ বছর বয়সে, ইউনিভার্সিটি অফ ভিয়েনা থেকে ডক্টরেট পাওয়ার মাত্র এক বছরের মধ্যে, ১৯৩১ সালে প্রকাশ করেন। এই দুইটি উপপাদ্যের মধ্যে যেটি বেশি বিখ্যাত, সেটি বলে যে স্বাভাবিক সংখ্যাগুলির পাটীগণিত (অর্থাৎ পেয়ানো পাটীগণিত) ব্যাখ্যা করতে পারে, এরকম শক্তিশালী যেকোন স্বসংগত (self-consistent) পুনরাবৃত্তিমূলক স্বতঃসিদ্ধ ব্যবস্থার জন্য স্বাভাবিক সংখ্যা বিষয়ে এমন সব সত্য প্রস্তাবনা (true propositions) আছে, যে প্রস্তাবনাগুলি ঐ স্বতঃসিদ্ধগুলি থেকে উপনীত হওয়া সম্ভব নয়। এই উপপাদ্যটি প্রমাণ করার জন্য গ্যোডেল গ্যোডেল সংখ্যায়ন নামের একটি কৌশল বের করেন।

গ্যোডেল আরও দেখান যে অনবচ্ছেদ অনুকল্প (continuum hypothesis) সেট তত্ত্বের স্বীকৃত স্বতঃসিদ্ধগুলির সাহায্যে অপ্রমাণিত (disprove) করা সম্ভব নয়। এছাড়াও তিনি প্রমাণ তত্ত্বে গুরুত্বপূর্ণ অবদান রাখেন; চিরায়ত যুক্তিবিজ্ঞান, প্রাতিষ্ঠানিক যুক্তিবিজ্ঞান ও মোডাল যুক্তিবিজ্ঞানের মধ্যকার সম্পর্ক তিনি পরিষ্কারভাবে দেখিয়ে দেন।

পাদটীকা

গণিতবিদ
১৯০৬-এ জন্ম
১৯৭৮-এ মৃত্যু
মার্কিন গণিতবিদ
অস্ট্রীয় গণিতবিদ
অস্ট্রীয় যুক্তিবিদ
অস্ট্রীয় দার্শনিক
মার্কিন নাগরিকত্ব প্রাপ্ত ব্যক্তি
আলবার্ট আইনস্টাইন পুরস্কার বিজয়ী
ভিয়েনা চক্র
২০শ শতাব্দীর মার্কিন গণিতবিদ
২০শ শতাব্দীর মার্কিন দার্শনিক
বিশ্লেষক দার্শনিক
অনাহারে মৃত্যু
রয়েল সোসাইটির বিদেশি সদস্য
ন্যাশনাল মেডেল অফ সাইন্স বিজয়ী
প্রিন্সটন বিশ্ববিদ্যালয়ের শিক্ষক
প্রোটেস্ট্যান্ট দার্শনিক
মার্কিন যুক্তরাষ্ট্রের নাগরিকীকৃত নাগরিক
পিয়ের দ্য ফার্মা

পিয়ের দ্য ফের্মা () (৩১ অক্টোবর থেকে ৬ ডিসেম্বর ১৬০৭ এর মধ্যে - ১২ জানুয়ারি ১৬৬৫) সপ্তদশ শতকের ফরাসি গণিতবিদ। ১৬৩৭ সালে তিনি একটি গাণিতিক উপপাদ্য প্রস্তাব করেন যেটি পরবর্তীতে ফের্মার শেষ উপপাদ্য হিসেবে পরিচিতি লাভ করে। ফের্মার মৃত্যুর পর তিন শতাব্দীরও অধিক সময় ধরে গণিতবিদরা এটি প্রমাণ করার চেষ্টা করেন। অবশেষে ১৯৯৫ সালে ইংরেজ গণিতবিদ অ্যান্ড্রু ওয়াইল্‌স উপপাদ্যটি প্রমাণ করতে সক্ষম হন।

ফের্মার কাজ থেকে পরবর্তী সময়ে ক্যালকুলাসের জন্ম হয়েছে বলে ধারণা করা হয়। কয়েকটি বিশেষ কাজের জন্য তাকে আলাদাভাবে স্বীকৃতি দেওয়া হয়। এর মধ্যে রয়েছে একটি বক্র রেখার সর্বোচ্চ ও সর্বনিন্ম বিন্দুর স্থানাঙ্ক নির্ণয় যা কিনা সে সময় অন্তরকলন জানা না থাকায় সহজ ছিল না। সংখ্যাতত্ত্বে তার গুরুত্বপূর্ণ অবদান রয়েছে।

পাদটীকা 

১৬০১-এ জন্ম
১৬৬৫-এ মৃত্যু
ফরাসি গণিতবিদ
১৬০৭-এ জন্ম
ফরাসি রোমান ক্যাথলিক
ক্যালকুলাসের ইতিহাস
অঁরি দ্য তুলুজ-লোত্রেক

অঁরি দ্য তুলুজ্‌-লোত্রেক () (নভেম্বর ২৪, ১৮৬৪ – সেপ্টেম্বর ৯, ১৯০১) উনিশ শতকের প্রখ্যাত ফরাসি চিত্রকর। উত্তর-অন্তর্মুদ্রাবাদ যুগের একজন গুরুত্বপূর্ণ শিল্পী হিসেবে তিনি পরিচিত।

নির্বাচিত শিল্পকর্ম

চিত্রশিল্প

প্রচারপত্র

আলোকচিত্র

অন্যান্য

পাদটীকা 

১৮৬৪-এ জন্ম
১৯০১-এ মৃত্যু
ফরাসি চিত্রশিল্পী
২০শ শতাব্দীর ফরাসি চিত্রশিল্পী
ফরাসি পোস্টার শিল্পী
ফরাসি পুরুষ চিত্রশিল্পী
ফরাসি আদিরসাত্মক চিত্রশিল্পী
ইয়াকব ভ্যান রাইস্‌ডেল

ইয়াকব ভ্যান রাইস্‌ডেল (Jacob van Ruysdael) (জন্ম ১৬২৮ - মার্চ ১৪, ১৬৮২) সপ্তদশ শতকের প্রখ্যাত ওলন্দাজ চিত্রশিল্পী। হল্যান্ডের চিত্রকলায় প্রকৃতি ও নিসর্গের ছবি আঁকা (landscape painting) বরাবরি একটি গুরুত্বপূর্ণ ধারা। রাইস্‌ডেল সেই ধারার সর্বশ্রেষ্ঠ শিল্পী হিসেবে স্বীকৃত।

তথ্যসূত্র

উৎস

বহিঃসংযোগ 

 Ruisdael's biography, style and artworks
 The National Gallery: Jacob van Ruisdael
 Works and literature on Jacob van Ruisdael
 Dutch and Flemish paintings from the Hermitage, an exhibition catalog from The Metropolitan Museum of Art (fully available online as PDF), which contains material on Ruisdael (cat. no. 28-30)

১৬২৮-এ জন্ম
১৬৮২-এ মৃত্যু
ওলন্দাজ চিত্রশিল্পী
১৬২০-এর দশকে জন্ম
ভূদৃশ্য শিল্পী
আন্দোনি গইকোয়চিয়া

আন্দোনি গইকোয়চিয়া একজন প্রাক্তন স্পেনীয় ফুটবল খেলোয়াড়। তিনি আশির দশক ও নব্বইয়ের দশকে খেলতেন। রক্ষনভাগের ভীতিপ্রদ খেলোয়াড় হিসেবে তিনি পরিচিত ছিলেন। প্রতিপক্ষের খেলোয়াড়দের উপর বিপজ্জনক ফাউল করার প্রবণতা থেকে তার ডাক নাম হয় বিলবাও-এর কসাই (Butcher of Bilbao)। 

এক খেলায় তিনি ডিয়েগো ম্যারাডোনার পা ভেঙ্গে দিয়েছিলেন।

তথ্যসূত্র 

স্পেনীয় ফুটবলার
অ্যাথলেটিক বিলবাওয়ের ফুটবলার
অ্যাথলেটিক বিলবাও বি-এর ফুটবলার
আতলেতিকো মাদ্রিদের ফুটবলার
লা লিগার ম্যানেজার
লা লিগার খেলোয়াড়
১৯৫৬-এ জন্ম
জীবিত ব্যক্তি
তেরসেরা দিভিসিওনের খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
১৯৮৬ ফিফা বিশ্বকাপের খেলোয়াড়
এর্ডশ সংখ্যা

এর্ডশ সংখ্যা প্রয়াত গণিতবিদ পল এর্ডশের সম্মানে তৈরি করা একটি সংখ্যা, যা গাণিতিক প্রবন্ধ রচনায় রচয়িতা ও এর্ডশের মধ্যকার "সহযোগিতা-দূরত্ব" নির্দেশ করে।

সংজ্ঞা 
কোন লেখকের এর্ডশ সংখ্যা নিচের পৌনঃপুনিক (recursive) সংজ্ঞার সাহায্যে বের করা হয়:
 পল এর্ডশের এর্ডশ সংখ্যার মান শূন্য।
 লেখক "ক"-এর এর্ডশ সংখ্যা হল (১ + "ক"-এর গবেষণাপত্রের সহযোগী লেখকদের মধ্যে যার এর্ডশ সংখ্যা সবচেয়ে কম, তার এর্ডশ সংখ্যা)।

এর্ডশ তার জীবদ্দশায় প্রায় ১৫০০ গাণিতিক প্রবন্ধ লেখেন, যাদের বেশিরভাগেই সহ-রচয়িতা ছিলেন। এর মধ্যে ৫০৯ জন তার সরাসরি সহযোগী ছিলেন; এঁদের এর্ডশ সংখ্যার মান ১। এর্ডশের সরাসরি সহযোগীদের সাথে (কিন্তু এর্ডশের সাথে নয়) যারা কাজ করে গবেষণাপত্র প্রকাশ করেছেন, তাদের এর্ডশ সংখ্যা ২ (৬,৯৮৪ জন গণিতবিদ), ইত্যাদি। যে লেখকের এর্ডশের সাথে এ ধরনের কোন সহযোগিতার অস্তিত্ব নেই, তার এর্ডশ সংখ্যার মান অসীম।

একবিংশ শতাব্দীর শুরুতে হিসাব করে দেখা গেছে, সব কর্মরত গণিতবিদের মধ্যে যাদের সসীম এর্ডশ সংখ্যা আছে, তাদের এর্ডশ সংখ্যার মান ১৫ পর্যন্ত হতে পারে, যেখানে এর্ডশ সংখ্যার মধ্যমান ৫ ও গড় এর্ডশ সংখ্যার মান ৪.৬৫; সসীম এর্ডশ সংখ্যাবিশিষ্ট প্রায় সবারই একটি এর্ডশ সংখ্যা আছে যার মান ৮-এর কম।

তথ্যসূত্র 

সামাজিক নেটওয়ার্কিং
সংখ্যা
সামাজিক নেটওয়ার্ক
বিলি বব থর্নটন

বিলি বব থর্নটন (; ৪ আগস্ট ১৯৫৫) হলেন একজন মার্কিন অভিনেতা, চলচ্চিত্র নির্মাতা, গায়ক, গীতিকার। তার উল্লেখযোগ্য ছায়াছবির মধ্যে রয়েছে স্লিং ব্লেড, এ সিম্পল প্ল্যান এবং মনস্টার্স বল।

থর্নটন একাডেমি অব সায়েন্স ফিকশন, ফ্যান্টাসি অ্যান্ড হরর ফিল্মস থেকে প্রেসিডেন্টস অ্যাওয়ার্ডস ও ন্যাশনাল বোর্ড অব রিভিউ থেকে একটি বিশেষ কৃতিত্ব পুরস্কার অর্জন করেন এবং হলিউড ওয়াক অব ফেমে তার নামে একটি তারকা খচিত হয়। তিনি তিনটি একাডেমি পুরস্কারের মনোনয়ন লাভ করেন এবং শ্রেষ্ঠ উপযোগকৃত চিত্রনাট্য বিভাগে একটি একাডেমি পুরস্কার অর্জন করেন। এছাড়া তিনি একটি এমি পুরস্কারে মনোনীত হন, চারটি গোল্ডেন গ্লোব পুরস্কারের মনোনয়ন থেকে দুটি পুরস্কার লাভ করেন এবং তিনটি স্ক্রিন অ্যাক্টরস গিল্ড পুরস্কারে মনোনীত হন।

প্রারম্ভিক জীবন
বিলি বব থর্নটন ১৯৫৫ সালের ৪ঠা এপ্রিল আর্কানসাসের হট স্প্রিংসে জন্মগ্রহণ করেন। তার পিতা উইলিয়াম রেমন্ড "বিলি রে" থর্নটন (নভেম্বর ১৯২৯ - আগস্ট ১৯৭৪) ছিলেন হাই স্কুলের ইতিহাসের শিক্ষক ও বাস্কেটবল কোচ এবং তার মাতা ভার্জিনিয়া রবার্টা (জন্মনাম: ফকনার, মৃত্যু ২৯ জুলাই ২০১৭)। তার ভাই জিমি ডন (এপ্রিল ১৯৫৮ - অক্টোবর ১৯৮৮) ছিলেন একজন গীতিকার। তিনি একাধিক গান রচনা করেছেন, যার মধ্যে দুটি গান ("আইল্যান্ড অ্যাভিনিউ" ও "এমিলি") থর্নটন তার একক অ্যালবামের জন্য রেকর্ড করেছিলেন। পিতার দিক থেকে থর্নটনের পূর্বপুরুষগণ আইরিশ ছিলেন।

কর্মজীবন

অভিনয় ও চলচ্চিত্র নির্মাণ
থর্নটন প্রথম চলচ্চিত্রে অভিনয় করেন ১৯৮০-এর দশকে সাউথ অব রেনো চলচ্চিত্রে। এতে তিনি রেস্তোরাঁয় কাউন্টারের দাঁড়ানো একজন ব্যক্তির চরিত্রে ক্ষণিক সময়ের জন্য অভিনয় করেন। ১৯৯৬ সালে তিনি স্বাধীন চলচ্চিত্র স্লিং ব্লেড রচনা ও পরিচালনা করে এবং এতে শ্রেষ্ঠাংশে অভিনয় করেন। এটি সাম ফোকস কল ইট আ স্লিং ব্লেড স্বল্পদৈর্ঘ্য চলচ্চিত্রের বিস্তৃত রূপ। স্লিং ব্লেড ছবিটি আন্তর্জাতিকভাবে সমাদৃত হয় এবং থর্নটন তার চিত্রনাট্যের জন্য শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার, রাইটার্স গিল্ড অব আমেরিকা পুরস্কার ও এডগার পুরস্কার লাভ করেন। এছাড়া তিনি তার অভিনয়ের জন্য শ্রেষ্ঠ অভিনেতা বিভাগে একাডেমি পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।

সঙ্গীত

১৯৯০ সালে থর্নটন গায়ক-গীতিকার হিসেবে আবির্ভূত হন। তিনি ২০১১ সালে রক অ্যালবাম প্রাইভেট রেডিও প্রকাশ করেন। পরবর্তীকালে তিনি আরও তিনটি অ্যালবাম - দ্য এজ অব দ্য ওয়ার্ল্ড (২০০৩), হোবো (২০০৫), ও বিউটিফুল ডোর (২০০৭) প্রকাশ করেন।

ডিস্ক তালিকা

স্টুডিও অ্যালবাম
 প্রাইভেট রেডিও (২০০১)
 দ্য এজ অব দ্য ওয়ার্ল্ড (২০০৩)
 হোবো (২০০৫)
 বিউটিফুল ডোর (২০০৭)

তথ্যসূত্র

বহিঃসংযোগ 

 বিলি বব থর্নটন প্রাতিষ্ঠানিক ওয়েবসাইট
 
 
 

১৯৫৫-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২০শ শতাব্দীর মার্কিন গায়ক
২১শ শতাব্দীর মার্কিন অভিনেতা
২১শ শতাব্দীর মার্কিন সঙ্গীতশিল্পী
আইরিশ বংশোদ্ভূত মার্কিন ব্যক্তি
মার্কিন কণ্ঠাভিনেতা
মার্কিন কান্ট্রি গায়ক
মার্কিন গায়ক-গীতিকার
মার্কিন চলচ্চিত্র অভিনেতা
মার্কিন চলচ্চিত্র পরিচালক
মার্কিন টেলিভিশন অভিনেতা
মার্কিন পুরুষ চিত্রনাট্যকার
শ্রেষ্ঠ উপযোগকৃত চিত্রনাট্য বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী
গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
রাইটার্স গিল্ড অব আমেরিকা পুরস্কার বিজয়ী
আবেশিক অনুকর্ষী ব্যাধিতে আক্রান্ত ব্যক্তি
২০শ শতাব্দীর মার্কিন লেখক
২১শ শতাব্দীর মার্কিন লেখক
মার্কিন রক কণ্ঠশিল্পী
বাংলা (দ্ব্যর্থতা নিরসন)

এটি একটি দ্ব্যর্থতা নিরসনকারী পৃষ্ঠা।

বাংলা  শব্দটি দ্বারা ভৌগোলিক ও নৃ-ভাষাগত দক্ষিণ এশিয়া অঞ্চলের বঙ্গ ভূমি অথবা সংক্ষেপে স্বাধীন সার্বভৌম রাষ্ট্র বাংলাদেশ ও ভারতবর্ষের অন্তর্গত পশ্চিমবঙ্গ কে বোঝানো হয়। তাছাড়া বৃহত্তর বঙ্গীয় এলাকার বাঙালি জাতির মুখের ভাষা কেও বাংলা নামে অবহিত করা হয়।

নিম্নলিখিত নিবন্ধগুলিও বাংলা নামে অভিহিত হতে পারে:

 বাংলা ভাষা
 .বাংলা - বাংলাদেশের রাষ্ট্রীয় ইন্টারনেট ডোমেইন
 বাংলা, নেপাল - নেপালের একটি শহর
 বাংলা (ব্যান্ড)
 বাঙলা (চলচ্চিত্র)

আরও দেখুন 
 বাংলা মা
 জয় বাংলা
ইদ্রিস

ইদ্রিস () যিনি মুসলমানদের নিকট হযরত ইদ্রিস (আঃ) নামে পরিচিত, ইসলামী ইতিহাস অনুসারে মানবজাতির উদ্দেশ্যে প্রেরিত তৃতীয় নবী। মুসলমানদের বিশ্বাস অনুসারে তিনি ইসলামের প্রথম নবী আদমের পর স্রষ্টার নিকট হতে নবীত্ব লাভ করেন। তার জন্মস্থান নিয়ে মতভেদ রয়েছে। কারো মতে তিনি ইরাকের বাবেলে জন্মগ্রহণ করেন। আবার কারো মতে তিনি মিশরে জন্মগ্রহণ করেন। ধারণা করা হয়, বাইবেলে উল্লেখিত হনোক (Enoch) ব্যক্তিটি তিনিই।হযরত আদম আলাই সালাম এর পরের তৃতীয় নবী হযরত ইদ্রিস আলাইহিস সালাম 

ইসলামি ভাষ্যমতে ইসলামের নবী মুহাম্মাদ মিরাজের রাতে চতুর্থ আসমানে ইদ্রিসের সঙ্গে সাক্ষাৎ করেছেন। ধারণা করা হয়, তিনিই সর্বপ্রথম কলম এবং কাপড় সেলাই করার বিদ্যা আবিষ্কার করেন। বলা হয়, জ্যোতির্বিজ্ঞান,অঙ্কশাস্ত্র এবং অস্ত্রের ব্যবহারও তিনিই সর্বপ্রথম আবিষ্কার করেন।

নাম ও বংশপরিচিতি 
ইদ্রীস এর নাম ও বংশ নিয়ে ঐতিহাসিক ও ধর্ম বিষেষজ্ঞদের মাঝে বিরাট মতভেদ আছে। বিখ্যাত মুহাদ্দিস ইবনে ইসহাকের মতে, তিনি হলেন ইসলামের নবী নূহ এর দাদা। তার আসল নাম হলো ইনোখ। ইদ্রীস তার উপাধি। কিংবা আরবি ভাষায় তার নাম ইদ্রীস আর হিব্রু ও সুরইয়ানী ভাষায় তার নাম হলো ইনোখ । ইবনে ইসহাক তার বংশধারা বর্ণনা করেনঃ আখনূখ (ইদ্রীস) ইবনে ইয়ারুদ ইবনে মাহলাইল। এভাবে তার বংশধারা আদম এর পুত্র শীষ এর সাথে মিলিত হয়। আরেকদল ঐতিহাসিকের মতে, ইদ্রীস ইসরাইল বংশীয় নবী। আর ইদ্রীস ও ইলয়াস একই ব্যক্তির নাম ও উপাধি।

সংক্ষিপ্ত জীবনী 
তার জীবন সম্পর্কে যতোটুকু জানা যায়, তা হলো- ছোটবয়সে তিনি দ্বিতীয় নবি শীষ - এর ছাত্র(বাইবেল অনুসারে) ছিলেন। বড় হওয়ার পর আল্লাহ তাকেঁ নুবুওয়্যত দান করেন। তখন তিনি আদম এর ওপরে অবতীর্ণ শরীয়ত ত্যাগ করতে মন্দলোকদের নিষেধ করেন। অল্পকিছু লোক তার আহ্বানে সাড়া দিয়ে সৎপথে ফিরে আসলো। আর অধিকাংশ মানুষই তার বিরোধিতা করলো। তাই তিনি তার অনুসারীদের নিয়ে দেশ ছেড়ে যেতে মনস্থ করলেন। কিন্তু তার অনুসারীরা মাতৃভূমি ছাড়তে গড়িমসি করে বললো, বাবেলের মতো দেশ ছেড়ে গেলে এমন দেশ আর কোথায় পাব? উত্তরে তিনি বললেন, যদি আমরা আল্লহর জন্য হিজরত করি তাহলে আল্লাহ আমাদেরকে এরচে' উত্তম প্রতিদান দেবেন। এরপর তিনি নিজের অনুসারীদেরসহ দেশ ছেড়ে রওয়ানা হলেন এবং একসময় মিশরের নীলনদের তীরে এসে পৌঁছলেন। এ জায়গা দেখে তারা আল্লাহর কাছে কৃতজ্ঞতা প্রকাশ করলেন এবং এখানেই বসবাস করতে লাগলেন। তিনি সৎকাজের আদেশ এবং অসৎকাজে নিষেধে ব্রতি হন। কথিত আছে, তার যুগে ৭২টি ভাষা ছিল এবং এর সবকটি ভাষাই পারতেন।

কুরআনে ইদ্রীস এর আলোচনা 
কুরআনে শুধু দুই জায়গাতে ইদ্রীস এর কথা উল্লেখ করা হয়েছে। সূরা মারইয়াম এবং সূরা আম্বিয়াতে। এ সকল জায়গায় তার সম্পর্কে কুরআনের ভাষ্য হলোঃ

হাদিসে ইদ্রীস এর আলোচনা 
বুখারী ও মুসলিম শরিফের মেরাজের হাদিসে ইদ্রীস সম্পর্কে শুধু এতটুকু বলা হয়েছে যে, তিনি একজন নবী ছিলেন এবং মেরাজের রাতে মুহাম্মাদ এর সাথে চতুর্থ আসমানে তার সাক্ষাৎ হয়েছিল।

মৃত্যু 
ইদ্রীস এর বয়স সম্পর্কে মতভেদ রয়েছে। বাইবেলের বর্ণনা অনুযায়ী ইদ্রীস ৩৬৫ বছর জীবিত থাকেন। তবে আরেক বর্ণনানুযায়ী তিনি ৮২ বছর জীবিত থাকেন। তার মৃত্যুবরণ করা সম্পর্কেও মতভিন্নতা রয়েছে। কারো কারো মতে তিনি মৃত্যুবরণ করেননি। বরং আল্লাহ তাকে চতুর্থ আসমানে তুলে নিয়েছেন।
তবে বেহেস্তে থেকে যাওয়ার কাহিনী গুলো ইসরাঈলী বর্ণনা।

তথ্যসূত্র

গ্রন্থপঞ্জি 
 কাছাছুল কোরআন। মাওলানা হিফজুর রহমান রচিত, মাওলানা নুরুর রহমান অনুবাদিত এবং এমদাদিয়া লাইব্রেরি থেকে প্রকাশিত। প্রথম খন্ড, পৃষ্ঠাঃ ৭৮-৮৯।
 ইবনে খালদুন, মুকাদ্দিমা, অনু. রোসেনথ্যাল, i, ২২৯, ২৪০, n. ৩৭২; ii, ৩১৭, ৩২৮, ৩৬৭ff.; iii, ২১৩

ইসলামে বাইবেলের ব্যক্তিত্ব
ইসলামের নবি
কুরআনের নবি
স্বর্গে জীবিত প্রবেশকারী
নূহ

নূহ (আরবি: نوح; হিব্রু ভাষায়: נוֹחַ or נֹחַ, আধুনিক হিব্রু: Nóaḥ, তিবেরিয়ান: Nōªḥ; Nūḥ; আর্মেনীয়: "Noe" অথবা նօի) মুসলমানদের ধর্মীয় গ্রন্থ কুরআনের বর্ণনা অনুসারে, একজন নবি ছিলেন। কুরআনে নূহ শিরোনামে একটি পূর্নাঙ্গ সূরা নাযিল হয়েছে যেখানে তার এবং সমকালীন বিভিন্ন বিষয় সম্পর্কে বলা হয়েছে। খ্রিস্ট ধর্মের মূল ধর্মীয় গ্রন্থ বাইবেলও তার সম্পর্কে বিশদ বিবরণ পাওয়া যায়।

কুরআনের বর্ণনা 
ইসলামের বর্ণনায়, আদম এর বংশধর নারী পুরুষরা তার শিক্ষা অনুসারে এক আল্লাহর উপাসনা করত। তাদের মধ্যে অনেক ধার্মিক ব্যক্তি ছিলেন যাদেরকে তার সম্প্রদায়ের মানুষ সম্মান ও মান্য করত। বলা হয় যে, যখন এই ধার্মিক লোকেরা মারা যায় তখন তাঁদের ভক্তরা তাঁদের বসার জায়গাগুলোকে উপাসনালয় বানিয়ে নেয় এবং তাঁদের চিত্রও সেখানে ঝুলিয়ে দেয়। তাদের উদ্দেশ্য ছিল, এভাবে তারা তাঁদেরকে স্মরণ করে তারাও তাঁদের মত আল্লাহর উপাসনা করবে। তারপর যখন কিছু কাল অতিবাহিত হল, তখন তারা এই চিত্রগুলোর মূর্তি নির্মাণ করল। আরও কিছু কাল পর পরবর্তী বংশধররা শয়তানের প্ররোচনায় এসব মূর্তির উপাসনা করতে শুরু করে। এসব পথভ্রষ্ট মানুষদের সঠিক দিক নির্দেশনা দেয়ার দায়িত্ব দিয়ে আল্লাহ হযরত নূহকে তাদের মাঝে নবি হিসাবে প্রেরণ করেন।

কুরআনে ৪৩ বার নূহ নবীর উল্লেখ পাওয়া গেছে। কুরআন অনুসারে, নূহ সাড়ে নয়শত বছরের দীর্ঘ বয়স লাভ করেছিলেন এবং সারা জীবন মানুষকে সঠিক পথে আনার জন্য কাজ করেন। কিন্তু তার জাতি তাঁকে প্রত্যাখ্যান করে। ফলে তার জাতি ভয়াবহ বন্যায় ধ্বংস হয়ে যায়।

কুরআনে বলা হয়েছে, 

তার সম্প্রদায়ের প্রতিক্রিয়া সম্পর্কে কুরআনে বলা হয়েছে, 
নূহের  বিরুদ্ধে তাদের যুক্তি সম্পর্কে কুরআনে বলা হয়েছে, 
আরও বলা হয়েছে,

তাদের যুক্তির জবাবে কুরআনে বলা হয়েছে,

তারপরও তার সম্প্রদায় বিশ্বাস না করে আল্লাহ্-র শাস্তি নিয়ে আসতে বলেছে এবং তাঁকে মৃত্যুর হুমকিও দিয়েছে বলে কুরআনে বর্ণিত হয়েছে,

দীর্ঘকাল তাওহীদের প্রতি আহ্বানের পর যখন আর কেউ ঈমান আনার সম্ভাবনা থাকল না, তখন কাফিরদের মহাপ্লাবনের মাধ্যমে ধ্বংস করে দেয়া হয় এবং নৌকায় আরোহণ করে নূহ ও অন্য মুমিনরা বেঁচে যায় বলে কুরআনের বিভিন্নস্থানে বলা হয়েছে।

বাইবেলের বর্ণনা 
বাইবেলে বর্ণনা অনুসারে, নোয়াহ ছিলেন প্লাবন পূর্ব যুগের দশম শ্রদ্ধেয় নেতা। তার পিতা ছিলেন একজন গোত্রপতি। মাতার পরিচয় জানা যায়নি। নোয়াহর বয়স যখন পাঁচশত বছর তখন সেম, হামম্ এবং যাপেট নামে তার তিন পুত্রের জন্ম হয়।

বুক অব জেনেসিসের বর্ণনা 

বুক অব জেনেসিসের ৬-৯ পরিচ্ছেদে নূহের প্লাবনের বিশদ বর্ণনা আছে। বর্ণনায় বলা হয়েছে, পৃথিবীর মানুষের বিশাল পাপের কারণে ঈশ্বর পৃথিবীতে মহাপ্লাবনের মাধ্যমে পৃথিবী ধ্বংস করেন। নূহের নৌকায় তুলে নেয়া পৃথিবীর সমস্ত প্রানীর জোড়া থেকে পুনরায় তাদের সৃষ্টি করেন। ঈশ্বর এই মর্মে প্রতিজ্ঞা করেন যে, তিনি আর কোন প্লাবন সৃষ্টি করবেন না।

নুহ নবির কথিত দরগার গ্যালারি

তথ্যসূত্র 

ইসলামের নবি
কুরআনের নবি
ইসলামে বাইবেলের ব্যক্তিত্ব
সালেহ

সালেহ (আ:) (আরবি: صالح‎) কুরআনের বর্ণনা অনুসারে, তিনি ছিলেন একজন নবী। যাকে 'সামূদ জাতির' উদ্দেশ্যে আল্লাহ প্রেরণ করা হয়েছিল। তারা নূহ এর পুত্র সামের বংশধর এবং প্রাচীন আরব জাতিসমূহের একটি।

কুরআনে সালেহ এর আলোচনা 
কুরআনে মোট আট জায়গায় সালেহ এর আলোচনা করা হয়েছে। নিচের ছকে স্থানগুলো দেখানো হলো।

আর সালেহ এর সম্প্রদায় সামূদ জাতির কথা উল্লেখ করা হয়েছে কুরআনের নয়টি সূরার মাঝে। যথাঃ আল আরাফ, হুদ, আল হিজর, আন নম্‌ল, আল মুরসালাত, আন-নাজম, আল ক্কামার, আল হাক্কাহ, আশ-শাম্‌স।

আরও দেখুন
 ইসলামের পয়গম্বর
 নূহ

তথ্যসূত্র

বহিঃসংযোগ 

ইসলামের নবি
কুরআনের নবি
আরব নবি
ইব্রাহিম (নবী)

ইব্রাহিম বা ইব্রাহীম সম্মানার্থে হযরত ইব্রাহিম আলাইহি সালাম (, ) আব্রাহাম। (আনুমানিক জন্ম: অজানা) পশ্চিম ইরাকের বসরা নিকটবর্তী ‘বাবেল’ শহরে জন্মগ্রহণ করেন৷ তিনি ইসলাম ধর্মের একজন গুরুত্বপূর্ণ নবী ও রাসূল।তিনি পবিত্র কুরআনে উল্লিখিত দৃঢ় প্রত্যয় নবীদের একজন। পবিত্র কুরআনে তার নামে একটি সূরাও রয়েছে। পুরো কুরআনে অনেকবার তার নাম উল্লেখিত হয়েছে। ইসলাম ছাড়াও, ইহুদি ও খ্রিস্টধর্মেও ইব্রাহিম শ্রদ্ধাস্পদ ব্যক্তিত্ব হিসেবে বিবেচিত হয়ে আসছেন। এজন্য ইব্রাহিম (আঃ) একই সাথে বহু ধর্মের জনক।। সৃষ্টিকর্তার প্রতি তার দৃঢ় বিশ্বাসের ছিলো  ইসলামে তার কার্যক্রম কে স্মরণ করে ঈদুল আযহা পালিত হয়। ইব্রাহিম ও তার শিশুপুত্র ইসমাইল ইসলামে কুরবানি ও হজ্জের বিধান চালু করেন যা বর্তমানের মুসলিমদের দ্বারাও পালিত হয়।

ইব্রাহীম একজন অত্যন্ত আকর্ষণীয় ব্যক্তিত্ব কারণ তাকে কুরআনে এমন একজন ব্যক্তি হিসেবে চিত্রিত করা হয়েছে, খুব ছোট থেকেই আল্লাহকে বোঝার চেষ্টা করতে এবং আল্লাহকে আবিষ্কার করার চেষ্টা করতে সমস্যা হয়েছিল; অস্থির হওয়া, এটা জেনে যে, সম্ভবত তিনি যে পৌত্তলিক পরিবেশে ছিলেন তার উত্তর ছিল না। যে, শেষ পর্যন্ত, সৃষ্টি কর্তা নক্ষত্র বা সূর্য বা বাতাস বা চাঁদ ছিলেন না - এই সমস্ত শক্তি যা তিনি দেখেছিলেন - ঈশ্বর অন্য কিছুতে ছিলেন।

জন্ম ও বংশ পরিচয় 
তার পিতার নাম আজর। তার স্ত্রীর নাম হাজেরা ও সারাহ। তার দুই পুত্র ছিলেন: ইসমাইল ও ইসহাক। মতান্তরে, তার তৃতীয় স্ত্রী কান্তুরাহের গর্ভে আরো ৬ জন পুত্র ছিলেন। তবে, পুত্র হিসেবে কেবল ইসমাইল ও ইসহাকের বর্ণনাটিই ইতিহাসে প্রসিদ্ধ। অন্যদের ব্যাপারে ঐতিহাসিক উল্লেখের তেমন কোন প্রমাণ পাওয়া যায় না, যার ব্যতিক্রমে রয়েছে মাদিয়ান, কান্তুরাহর গর্বে ইব্রাহিমের পুত্র। মাদিয়ানের নামে তার বংশধরদের দ্বারা যে শহরটি তৈরি হয়েছিল, তার মধ্য হতেই শুয়াইব আসেন এবং তাদের মধ্যে ইসলাম প্রচার করেন বলে জানা যায়।

বংশ তালিকা 
ইমাম তাবারীর মতে, তার বংশ তালিকা হল- তিনি ইব্রাহিম, তার পিতা তারেহ (তিনি আযর), তার পিতা নাহুর, তার পিতা সারুগ, তার পিতা আরগু, তার পিতা ফালেগ, তার পিতা আবির, তার পিতা শালেখ, তার পিতা কেনান, তার পিতা আরফাখশাদ, তার পিতা সাম, তার পিতা নূহ। 

তবে ইমাম ইবনে কাসীর আহলে কিতাবদের বর্ণনা অবলম্বনে বংশ তালিকাটির বর্ণনা এভাবে দিয়েছেন-
ইব্রাহীম, তার পিতা তাসারুখ, তার পিতা নাহুর, তার পিতা সারুগ, তার পিতা রাঊ, তার পিতা ফালিগ, তার পিতা আবির, তার পিতা শালেহ, তার পিতা আরফাখশায, তার পিতা সাম, তার পিতা নূহ।

বাইবেলের পুরাতন নিয়মের বিপরীতে কুরআনে ইব্রাহীমের পিতার নাম আযর বলা হয়েছে। ইব্রাহিমের পিতার দুটি নাম ছিল। একটি আসল নাম, আরেকটি উপনাম।  তবে ইবনে আব্বাস সহ অনেক হাদিসবিশারদদের মতে আযর ছিল মুর্তির নাম, আর ইব্রাহিমের পিতা সে মুর্তির পুজারী হিসেবে তাকেই আযর উপনামে ডাকা হতো।  আবার কারো মতে, আযর ছিল আসল নাম। অপর নাম ছিল তারেহ। সবাই তাকে তারেহ নামে চিনতো, কুরআন তার আসল নাম প্রকাশ করেছে।

আসমানী কিতাব 
ইসলাম ধর্মমতে, ইব্রাহিমের উপর সহীফা অবতীর্ণ হয়েছে।
পবিত্র কুরআনে বলা হয়েছে-

ওয়াছেলা ইবনে আসকা’ থেকে বর্ণিত, মুহাম্মাদ বলেন,

খৎনা করণ 
কোন কোন ইসলামি পণ্ডিতে মতে, তিনিই প্রথম মিসওয়াক করেন, প্রস্রাব সেরে পানি দ্বারা পরিষ্কার হন। সর্বপ্রথম তার মাথার চুল পেঁকে সাদা হয়েছিল।
তিনিই সর্বপ্রথম খৎনা করেন এবং তার বংশধরদের তা করতে উৎসাহিত করেন।

তথ্যসূত্র

বহিঃসংযোগ 

 The Sacrifice Of Abraham: Isaac or Ishmael?

ইসলামের নবি
ইসলামে বাইবেলের ব্যক্তিত্ব
ইসলামি পুরাণ
আব্রাহাম
কুরআনের নবি
ডিপথেরিয়া

ডিপথেরিয়া মানবদেহের শ্বসনতন্ত্রের ব্যাক্টেরিয়া ঘঠিত একটি রোগ। করনিব্যাক্টেরিয়াম ডিপথেরি (Corynebacterium diphtheriae) নামাক ব্যাক্টেরিয়া এই রোগের জন্য দায়ী। এ রোগে সাধারণত  দেহের গলা  আক্রান্ত  হয়।

করনিব্যাক্টেরিয়াম ডিপথেরি (Corynebacterium diphtheriae) 
সাধারণত এই ব্যাক্টেরিয়া মানুষের শ্বসনতন্ত্রের উপরিভাগের সাধারণ বাসিন্দা (Normal flora)। এরা গ্রাম পজিটিভ (Gram positive), দন্ডাকার (Bacilli), এন্ডোস্পোর (Endospore) উৎপাদনকারী ব্যাক্টেরিয়া।

ডিপথেরিয়া টক্সিন 
ডিপথেরিয়া একটি এবি টক্সিন। এতে একটি এ (A) ও একটি বি (B) অংশ থাকে। এটি মানুষের জানা ব্যাক্টেরিয়ার সবচেয়ে শক্তিশালী টক্সিন। একটি মাত্র অণু একটি সম্পূর্ণ কোষকে মেরে ফেলতে পারে। 
এটি পানিবাহিত রোগ।

প্রতিকার 
ডিপথেরিয়ার টক্সিনের বিরুদ্ধে অতন্ত্য শক্তিশালী ভ্যাক্সিন আবিষ্কার হয়েছে। শিশুকে যে ডিপিটি (DPT Vaccine) ভ্যাক্সিন (ডিপথেরিয়া পারটুসিস (Pertusis), টিটেনাস (Tetanus)) দেওয়া হয় তাকে মানুষ সারা জীবনের জন্য ডিপথেরিয়ার বিরুদ্ধে প্রতিরোধ ক্ষমতা লাভ করে।

ব্যাকটেরিয়াঘটিত রোগ
টিকার মাধ্যমে প্রতিষেধযোগ্য রোগ
ইয়াঙ্গুন

ইয়াঙ্গুন (; ) দক্ষিণ-পূর্ব এশিয়ার রাষ্ট্র মিয়ানমারের প্রাক্তন রাজধানী। এটি পূর্বে রেঙ্গুন নামেও পরিচিত ছিলো। প্রাক্তন নামটি রাখাইন উচ্চারণ রঙ্গুঁ থেকে আসে বলে ধারণা করা হয়। ২০০৬ সাল পর্যন্ত এটি বার্মার রাজধানী ছিলো, যখন সামরিক সরকার প্রশাসনিক কাজগুলি সহজ করার উদ্দেশ্য-নির্মিত শহর নাইপিদোতে [nèpjìdɔ̀] রাজধানী স্থানান্তরিত করে। ৭,০০০,০০০ জনেরও বেশি লোক নিয়ে ইয়াঙ্গুন হল মিয়ানমারের সবচেয়ে জনবহুল শহর এবং এর সবচেয়ে গুরুত্বপূর্ণ বাণিজ্যিক কেন্দ্র।

ইতিহাস

ঔপনিবেশিক শাসন 

ব্রিটিশ উপনিবেশে থাকাকালীন ২৩ ডিসেম্বর ১৯৪১ তে জাপানিরা প্রথম বোমা ফেলেছিলো তৎকালীন রেঙ্গুনে।

জনসংখ্যা 
ইয়াঙ্গুন বার্মায় এখন পর্যন্ত সর্বাধিক জনবহুল শহর যদিও এর জনসংখ্যার আকারের অনুমানিক পরিমাণ বিস্তৃতভাবে পরিবর্তিত হয়। সমস্ত জনসংখ্যার পরিসংখ্যান অনুমান ভিত্তিক যেহেতু ১৯৮৩ সাল থেকে বার্মায় কোনও সরকারি জরিপ করা হয়নি। জাতিসংঘের একটি অনুমান ২০১০ সালে শহরের জনসংখ্যা ৪.৩৫ মিলিয়ন, তবে ২০০৯ সালের মার্কিন স্টেট ডিপার্টমেন্টের অনুমান অনুযায়ী জনসংখ্যা ৫.৫ মিলিয়ন ছাড়িয়েছে। মার্কিন পররাষ্ট্র দফতরের অনুমান সম্ভবত প্রকৃত সংখ্যার কাছাকাছি যেহেতু জাতিসংঘের সংখ্যাটি একটি সরলরেখার অভিক্ষেপ এবং এটি গত দুই দশকে শহরের সীমা সম্প্রসারণকে বিবেচনায় নেয় নাই বলে মনে হয়। ১৯৪৮ সালের পরে এই শহরের জনসংখ্যা তীব্রভাবে বৃদ্ধি পেয়েছিল যেহেতু দেশের অন্যান্য অঞ্চল থেকে বহু লোক (মূলত আদিবাসী বার্মিজ) উত্তর ওকল্কালপা, দক্ষিণ ওক্কালাপ, এবং থেকেটায় নতুন নির্মিত উপগ্রহ শহরগুলোতে এবং ১৯৯০ এর দশকে পূর্ব ডাগন, উত্তর ডাগন এবং দক্ষিণে স্থানান্তরিত হয়েছে। অভিবাসীরা নেটওয়ার্কিংয়ের উদ্দেশ্যে ইয়াঙ্গুনে তাদের আঞ্চলিক সমিতি (যেমন মান্ডলে অ্যাসোসিয়েশন, মাওলামায়িং অ্যাসোসিয়েশন ইত্যাদি) প্রতিষ্ঠা করেছিল। দেশটির প্রশাসনিক রাজধানী নাইপিদোয় স্থানান্তরের সরকারের সিদ্ধান্তটি ইয়াঙ্গুন থেকে এক অজানা সংখ্যক বেসামরিক কর্মচারীকে দূরে সরিয়ে দিয়েছে।

ইয়াঙ্গুন হল দেশের সর্বাধিক জাতিগতভাবে বৈচিত্র্যময় শহর। যদিও দ্বিতীয় বিশ্বযুদ্ধের আগে ভারতীয়রা সামান্য সংখ্যাগরিষ্ঠতা তৈরি করেছিল, আজ, জনসংখ্যার বেশিরভাগই বার্মীয় (বর্মণ) বংশোদ্ভূত। ভারতীয়/বাংলাদেশী বার্মিজ এবং চীনা বার্মিজের বৃহত জনগোষ্ঠী বিশেষত ঐতিহ্যবাহী শহরতলির আশেপাশে বিদ্যমান। রাখাইন এবং ক্যারেন সম্প্রদায়ের লোকও প্রচুর সংখ্যক এ শহরে রয়েছে।

বার্মিজ হল শহরের প্রধান ভাষা। ইংরেজি এখন পর্যন্ত শিক্ষিত শ্রেণীর পছন্দের দ্বিতীয় ভাষা। সাম্প্রতিক বছরগুলিতে, বিদেশের চাকরির সুযোগের সম্ভাবনা কিছু লোককে অন্য ভাষা অধ্যয়নের জন্য প্ররোচিত হয়েছে: ম্যান্ডারিন চাইনিজ সর্বাধিক জনপ্রিয়, এর পরে জাপানি এবং ফরাসী ভাষা রয়েছে।

ইয়াঙ্গুনে প্রচলিত প্রাথমিক ধর্মগুলি হল বৌদ্ধধর্ম, ইসলাম, খ্রিস্টান ও হিন্দু ধর্ম। শ্বেডগন প্যাগোডা শহরের একটি বিখ্যাত ধর্মীয় নিদর্শন।

অর্থনীতি 
ইয়াঙ্গুন হল দেশের বাণিজ্য, শিল্প, রিয়েল এস্টেট, মিডিয়া, বিনোদন এবং পর্যটন কেন্দ্রের প্রধান কেন্দ্র। শহরটি জাতীয় অর্থনীতির প্রায় এক পঞ্চমাংশ অবদান রাখে। ২০১০-২০১১ অর্থবছরের সরকারি পরিসংখ্যান অনুসারে, ইয়াঙ্গুন অঞ্চলের অর্থনীতির আকার ছিল ৮.৯৩ ট্রিলিয়ন কেয়াট বা জাতীয় জিডিপির ২৩%।

তথ্যসূত্র 

 
প্রাক্তন জাতীয় রাজধানী
মিয়ানমারের বন্দর
ইয়াঙ্গুন অঞ্চলের জনবহুল স্থান
ভারত মহাসাগরের বন্দর ও পোতাশ্রয়